OzLabs/hebrew-wiki-articles huggingface dataset:
צטנקודונטמורפה

צטנקודונטמורפה (שם מדעי: Cetancodontamorpha; מילולית: "בעלי שיניים דמויות לווייתן") הוא ענף של מכפילי פרסה הכולל את ההיפופוטמיים והמינים הקרובים אליהם. רוב המינים החברים בקבוצה משויכים לתת-סדרה דמויי היפופוטם, בה נכללים ההיפופוטמיים וקרוביהם וכן אבות הלווייתנים. זהו הענף השני בקבוצה צטרומיננטיה, בה כלולים גם מעלי הגירה.

בני הקבוצה החלו להתפתח באמצע תקופת האאוקן והם התפתחו למגוון קבוצות, ביניהם האנדרוסארכוס (שלעיתים נכלל בסדרת המזוניכידים) האנטלודונטיים שדמו לחזירי ענק טורפים וראשוני ההיפופוטמים. כמו כן החלו להתפתח אז רוב הלווייתנים הקדומים.

כיום מצויים רק בני משפחת ההיפופוטמיים והלווייתנים החיים בים.

==מיון==
*סוג ללא מקור Siamotherium - נכחד
*סוג ללא מקור ארכאנודון (Achaenodon) - נכחד. ייתכן ששייך למשפחה Helohyidae.
*סוג ללא מקור אנדרוסארכוס (Andrewsarchus) - נכחד
*משפחה אנטלודונטיים (Entelodontidae) - נכחדה
*תת-סדרה דמויי היפופוטם (Whippomorpha)
**אינפרא-סדרה Hippopotamoidea
**אינפרא-סדרה Dichobunoidea - נכחדה
**אינפרא-סדרה Cetaceomorpha - בה הלווייתנים

==הערות שוליים==

קטגוריה:מכפילי פרסה
קטגוריה:בעלי חיים שתוארו ב-2009
ריבר (סדרת טלוויזיה)

ריבר (באנגלית: River) היא סדרת דרמה בריטית בת שישה פרקים שיצרה וכתבה אבי מורגן, ובכיכובם של סטלאן סקארסגארד וניקולה ווקר. שידור הבכורה של הסדרה בערוץ BBC One היה ב-13 באוקטובר 2015. בנטפליקס שודרה הסדרה החל מ-18 בנובמבר 2015. הסדרה מתמקדת במפקח הבילוש ג'ון ריבר, שסובל מרגשות אשמה אחרי רציחתה של השותפה שלו במשטרה, והיא מופיעה בהזיותיו כרוח רפאים.

==צוות השחקנים==
* סטלאן סקארסגארד – מפקח בילוש ג'ון ריבר, משטרת המטרופולין של לונדון
* ניקולה ווקר – סמלת בילוש ג'קי "סטיבי" סטיבנסון
* אדיל אקטר – סמל בילוש איירה קינג
* ג'ורג'ינה ריץ' – רוזה פאלוס, פסיכולוגית במשטרה
* סורקה קיוזאק – בריידי סטיבנסון
* אוון טיל – רב-פקד מרקוס מקדונלד
* טרלוך קונוורי – פרנקי סטיבנסון
* אדי מארסן – תומאס ניל קרים, המרעיל מלמבת'
* לזלי מנוויל – פקד בילוש כריסי ריד
* מייקל מלוני – טום ריד
* ג'ים נורטון – מייקל בניגן
* שאנון טרבט – ארין פילדינג
* ג'וזף אלטין – כריסטופר ריילי

==הפקה==
את הסדרה הזמינו שארלוט מור ובן סטיבנסון. המפיקים בפועל היו ג'יין פת'רסטון, מנדה לווין, אבי מורגן ולוסי ריצ'ר. באוקטובר 2014 החל שלב הצילומים בלונדון. החברה המפיקה הייתה Kudos, והסדרה הופצה ברחבי העולם על ידי Shine International.

שירה של הזמרת טינה צ'ארלס "I Love to Love (But My Baby Loves to Dance)" מופיע פעמיים בסדרה, בתחילת הפרק הראשון ובסיום הפרק האחרון.

==אתרי צילומים==
הצילומים נערכו בשמונה רבעים בלונדון - למבת', איזלינגטון, קמדן, האקני, סאות'ארק, רדברידג', ניוהאם, טאוור המלטס ולואישם.

אתרים בולטים בסדרה כוללים את דרך קלרקנוול באיזלינגטון, פארק סאות'ארק, תיאטרון הגלוב וגשר המילניום בסאות'ארק, ותחנת הרכבת סטרטפורד בניוהאם.

==פרקים==

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות טלוויזיה שמתרחשות בלונדון
צטרומיננטיה

צטרומיננטיה (שם מדעי: Cetruminantia) הוא ענף של מכפילי פרסה אשר התפתח החל מראשית האאוקן ובתוכו נכללים האבות המשותפים של מעלי הגירה ושל ההיפופוטמיים וקרוביהם, לרבות סדרת הלווייתנים. הקבוצה התפצלה מקבוצות דמויי החזיר ובעלי הכרית הכוללת את הגמליים.

בקבוצה זו כלולות 2 קבוצות עיקריות: Ruminantiamorpha, בה מצויים מעלי הגירה, אשר פיתחו התאמה להעלאת גירה של צמחים וצטנקודונטמורפה, הכוללת בעיקר את דמויי ההיפופוטם, מינים שהתפתחו בעיקר לחיים במים, חלקם אף בים הפתוח.

==מיון==
*קבוצה Ruminantiamorpha
**תת-סדרה מעלי גירה (Ruminantia)
***אינפרא-סדרה טרגולינה (Tragulina)
***אינפרא-סדרה פקוריים (Pecora)
*קבוצה צטנקודונטמורפה (Cetancodontamorpha)
**תת-סדרה דמויי היפופוטם (Whippomorpha)
***אינפרא-סדרה Hippopotamoidea
***אינפרא-סדרה Dichobunoidea - נכחדה
***אינפרא-סדרה Cetaceomorpha - בה הלווייתנאים

==הערות שוליים==

היפופוטם רועה ליד תאואים אפריקנים בבוטצואנה.]]

קטגוריה:מכפילי פרסה
קטגוריה:בעלי חיים שתוארו ב-1999
ברנרד פלקסנר

ברנרד פלקסנר (1865 – 4 במאי 1945) הוא ממייסדי החברה הכלכלית לארץ ישראל ונשיאה הראשון.

==ביוגרפיה==
פלקסנר נולד בלואיוויל מספר שנים לאחר שהוריו היגרו לארצות הברית. הוא למד משפטים באוניברסיטת לואיוויל ובאוניברסיטת וירג'יניה והוסמך כעורך דין בקנטקי בשנת 1898. הוא עבד כעורך דין עד שנת 1914 עת עבר לפעילות ציבורית. הוא היה יושב ראש בית משפט לנוער בלואיוויל ובשנת 1917 היה חבר משלחת של הצלב האדום לרומניה.

בשנת 1920 הוא נבחר לוועד המפקח על כספי ההסתדרות הציונית יחד עם אלפרד מונד והלורד רוטשילד. אולם במהרה נתגלע קרע בין קבוצת ברנדייס לויצמן ופלקסנר פרש עם קבוצת ברנדייס מההסתדרות הציונית. במרץ 1924 ביקר פלקסנר בארץ ישראל, בין השאר בתל אביב, בזכרון יעקב ובחיפה וניהל את המשא ומתן מטעם המשקיעים האמריקאים בחברת החשמל.

בשנת 1925 הוא היה ממייסדי החברה הכלכלית לארץ ישראל והתמנה לנשיאה. הוא ביקר בתחילת 1926 בארץ ישראל והציג תוכנית השקעות של החברה. הוא כיהן כנשיא החברה עד שנת 1931, אז העביר את נשיאות החברה לידי יוליוס סימון ונותר יו"ר מועצת המנהלים של החברה עד מותו.

בעת הקמת הסוכנות היהודית הוא היה אחד מ-41 הצירים האמריקאים הלא ציוניים במועצת הסוכנות היהודית.

==משפחתו==
אחיו, סיימון פלקסנר, היה רופא, פרופסור לפתולוגיה ומנהלו הראשון של מכון רוקפלר.

==קישורים חיצוניים==
* 
* 

==הערות שוליים==

קטגוריה:פעילים ציונים בארצות הברית
קטגוריה:בוגרי אוניברסיטת לואיוויל
קטגוריה:בוגרי בית הספר למשפטים באוניברסיטת וירג'יניה
קטגוריה:אמריקאים שנולדו ב-1865
קטגוריה:אמריקאים שנפטרו ב-1945
טכנולוגיה אנדרואידית (חברה)

חברת "טכנולוגיה אנדרואידית" (ברוסית: Научно-производственное объединение "Андроидная техника") היא חברה רוסית המתמחה בפיתוח, ייצור ותחזוקה של מערכות רובוטיות. החברה הוקמה בשנת 2009 בעיר מגניטוגורסק, מחוז צ'ליאבינסק, הפדרציה הרוסית.

החברה פיתחה את רובוט החלל פיודור. החברה הוקמה בשנת 2009 על ידי אלכסנדר פריטוביץ' פרמיאקוב בעיר מגניטוגורסק. החברה פיתחה עשרות מערכות רובוטיות בתחום הרפואה והחלל. אלה כוללים רובוטים לשיקום חולים לאחר שבץ מוחי וסובלים משיתוק מוחין, מעבדת מחקר לרובוטיקה ביומורפית ורובוטים אנתרופומורפיים. החברה לוקחת חלק פעיל בעבודתה של קבוצת העבודה הבין-מחלקתית "מעבדה לרובוטיקה" בוועדה הצבאית-התעשייתית של הפדרציה הרוסית לפיתוח רובוטים עבור צבא רוסיה.

השותפים העיקריים של החברה הם מכוני מחקר רוסיים מתקדמים, לרבות תאגיד הטילים והחלל אנרגיה, הקרן למחקרים מתקדמים של רוסיה ועוד.
== פרויקטים בולטים ==
* רובוט FEDOR. התחלת הפרויקט - יוני 2014, סוף אוקטובר 2016. מטרת הפרויקט היא פיתוח טכנולוגיה לשליטה משולבת בפלטפורמה רובוטית המבוססת על אלמנטים של חיישנים עם משוב. התוצאה של פרויקט זה הייתה הדגמה של מתחם רובוטי, כולל פלטפורמה רובוטית מודולרית המחקה מערכת בקרת הדגמה עם מכשיר אב מסוג העתק וטרמינל מפעיל. עם סיום הפרויקט, אמור היה להופיע רובוט שיוכל להחליף אדם בתנאי סכנת חיים, למשל במהלך פעולות הצלה לאחר פיצוץ באתר תעשייה, כשבית מתמוטט, או אסונות טבע. רוסקוסמוס התעניינה בפיתוח. בינואר 2015 הוצג לנשיא הפדרציה הרוסית אב טיפוס של הרובוט. אב הטיפוס של הרובוט האנדרואיד נקרא FEDOR.
* סויוז-F (גרסת FEDOR, רשמית Skybot F-850) לראשונה בתולדות האסטרונאוטיקה, רובוט אנתרופומורפי השלים טיסה לחלל. הטיסה התקיימה ב-22 באוגוסט 2019. באוקטובר 2016 הודיע דמיטרי רוגוזין כי הורה ליצור רובוט למסעות חלל. רובוט אנתרופומורפי (הומנואיד) נוצר במסגרת הפרויקט "פיתוח טכנולוגיה ליצירת מערכת בקרה משולבת למתחמי רובוטים" של הקרן למחקרים המתקדמים ועוצב מחדש באופן משמעותי על פי הדרישות של רוסקוסמוס. פיתוח הרובוט כלל שני שלבים עם משך כולל של שנתיים וארבעה חודשים. ב-7 בספטמבר 2019, בשעה 00:32 בשעה במוסקבה, רכב הנחיתה של חללית סויוז MS-14 עם הרובוט האנתרופומורפי FEDOR (שלט שיחה Skybot F-850) ביצע נחיתה מתוכננת ומוצלחת על כדור הארץ על פי תוצאות שנת 2019, על ידי מערכת הניטור והניתוח של המדיה, סיפור החדשות על טיסת ה-FEDOR לחלל נכלל ברשימת המקרים הטובים ביותר בתחום יחסי הציבור בתחום הרובוטיקה.
* "מרקר" היא פלטפורמה רובוטית שפותחה ומיוצרת על ידי במסגרת פרויקט "מרקר". זוהי פלטפורמה רובוטית ניסיונית שתהפוך לבסיס לפיתוח רובוטים לכוחות המזוינים של הפדרציה הרוסית. העבודה כוללת פיתוח שני סוגים של פלטפורמות: במעקב וגלגלים. בסך הכל ייווצרו 5 פלטפורמות רובוטיות במסגרת הפרויקט. מצוין כי טנקים רוסים אוטונומיים מהווים איום, כאשר לשירות הצבא הרוסי עשוי להיקלט ציוד רב עוצמה מדור חדש. ב-17 באוקטובר 2019 באתר הניסויים של החברה הוצגה פלטפורמה רובוטית ניסיונית מדגם "מרקר".
* גפסט הוא כיסא גלגלים רובוטי לאנשים עם מוגבלות המסייע לנוע סביב מגוון של ממשקי בקרה - משליטה קולית לתנועת עיניים. בתצורה המרבית, לכיסא הגלגלים יש חמש עמדות: ישיבה, ישיבה עם עלייה, חצי ישיבה, אופקית ואנכית. מודל כיסא גלגלים זה מסייע לאנשים עם מוגבלות להסתובב בממשקי בקרה שונים - משליטה קולית לתנועת עיניים.

== קישורים חיצוניים ==
* 
== הערות שוליים ==

קטגוריה:חברות רוסיות
קטגוריה:חברות רובוטיקה
הר אלפרד (אנטארקטיקה)

הר אלפרד (באנגלית: Mount Alfred) הוא הר מכוסה קרח ברכס דאגלס שבצפון האי אלכסנדר, שבאנטארקטיקה. 

גובהו של ההר 2,250 מטרים מעל פני הים.

ההר ממוקם במרחק 10 קילומטרים ממפרץ ג'ורג' השישי; ו-15 קילומטרים מדרום להר אטלסטן.

== היסטוריה ==
=== גילוי ומיפוי ההר ===

ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס.

ההר מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

מדרונותיו המזרחיים של ההר נסקרו באופן חלקי, בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל.

ההר נסקר מחדש על ידי סקר שטחי חסות איי פוקלנד בשנים 1948 ו- 1949.

צידו המערבי של ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

=== מקור השם ===

שמו של ההר ניתן לו על ידי סקר שטחי חסות איי פוקלנד.

ההר נקרא על שמו של אלפרד הגדול, המלך הסכסוני של אנגליה; וזאת בדומה לשמות הרים סמוכים רבים הנקראים על שמות מלכי אנגליה.

== ראו גם ==

* הר אתלסטאן
* הר אתלוולף
* הר אתלרד
* הר אדרד
* הר אגברט
* רכס אתלברט

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:260 הר אלפרד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107487 הר אלפרד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=211&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אלפרד] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6630609.html הר אלפרד] באתר mindat
* [https://www.peakbagger.com/peak.aspx?pid=12054 הר אלפרד] באתר peakbagger
* [https://peakery.com/mount-alfred-antarctica/ הר אלפרד] באתר peakery (מרחקים לאתרים סמוכים)

== הערות שוליים ==

אלפרד
תגובת יתר

גרף המתאר תגובה לכניסת אות. תגובת היתר מסומנת ב-Δh
בעיבוד אותות, תורת הבקרה ומתמטיקה, תגובת יֶתר או הֶנֵּף יֶתר (באנגלית: Overshoot) היא חריגה של אות או פונקציה מעבר לסף רצוי. הנף חֶסר (באנגלית: Undershoot) היא אותה תופעה אך בכיוון ההפוך. החריגה מהסף נובעת ממאמץ יתר כמו תאוצה. תגובת יתר נוצרת במיוחד בתגובה למדרגה של מערכות בעלות רוחב פס חסום כגון במסננים מעבירים תדרים נמוכים. לרוב לאחר תגובת יתר תתרחש תנודתיות.

==בתורת הבקרה==
הכוונה לפלט של אות מעל הערך הרצוי במצב מתמיד. עבור אות מדרגה, תגובת היתר נמדדת באחוזים ומחושבת כערך המקסימלי של האות חלקי ערך אות המדרגה.

עבור אות מדרגה יחיד, ערך תגובת היתר הוא הערך המקסימלי פחות 1.

עבור מערכת מסדר שני, ערך תגובת היתר (peak magnitude – <math>M_p</math>) היא פונקציה של מקדם הריסון ζ וניתן לחשבה באמצעות:
:<math> M_p = e^{\left ({\frac{-\zeta \pi}{\sqrt{1-\zeta^2}}}\right )}</math>

עבור מקדמי ריסון קטנים נקבל בקירוב כי: <math>\ M_p\approx 1-{\zeta\over 0.6}</math>

הזמן בו מתרחשת תגובת היתר מסומן כ-<math>t_p</math>.

לחלופין ניתן לחלץ את מקדם הריסון של מערכת כפונקציה של תגובת היתר למדרגה:
:<math> \zeta = \sqrt{\frac{\left(\ln {M_p}\right)^2}{\pi^2 + \left(\ln {M_p}\right)^2}} </math>

==דוגמאות==
* רחפן נוסק לגובה ומעוניין להגיע לגובה מסוים. הוא פוקד על המנועים לספק דחף במטרה להאיץ כלפי מעלה עד אשר הוא מגיע לגובה הרצוי. לאחר שמגיע לגובה הרצוי הוא מפסיק את פקודת המנועים אך כיוון שצבר מהירות הוא ממשיך לטפס ומגיע בפועל לגובה רב יותר שמהווה תגובת יתר של המערכת. כדי להימנע ממצב כזה, על הרחפן לשנות את פרופיל התאוצה שלו ולהאט טרם הגעה לגובה הרצוי כך שתאוצתו ומהירותו יתאפסו עם הגעה.
* פיצוץ אוכלוסין – באקולוגיה, תגובת יתר מתייחסת לרוב לגידול אוכלוסין מהיר מדי של מין בעל חיים, מעבר ליכולת הנשיאה של המערכת האקולוגית התומכת בו. בעקבות הגידול תיתכן ירידה מתונה של האוכלוסייה עקב מחסור במזון או במשאבים אחרים.

==ראו גם==
* זמן התייצבות 
* זמן עלייה 

==הערות שוליים==

קטגוריה:עיבוד אותות
קטגוריה:מדעי המחשב
אצטדיון רובין קאזאן

אצטדיון רובין הוא אצטדיון בעיר קאזאן, הממוקם בסוצגורוד שברובע התעשייה האווירית בעיר. משמש כמתקן האימונים של מועדון הכדורגל "רובין", שמארח את משחקי הבית באצטדיון המרכזי או בקאזאן ארנה (מאז 2013).

== היסטוריה ==
המשחק הראשון שנערך באצטדיון היה ב-20 במאי 1958. באותו יום אירחה איסקרה קאזאן את אנרגיה וולוז'סקי וניצחה בתוצאה 6:1. נבחרת קאזאן שיחקה את כל משחקיה הביתיים באצטדיון זה עד 1960.

ב-21 באוגוסט 1960 עברה איסקרה לאצטדיון חדש - האצטדיון המרכזי. בסוף 1969 "רובין" חזרה באופן זמני לאצטדיון הישן שלה, בעקבות שיפוץ באצטדיון המרכזי.

בשנת 1970 האצטדיון נסגר לשיפוץ. במקום יציעי עץ הוקמו יציעים מבטון מזוין. דשא האצטדיון הוחלף והותקנה מערכת ניקוז חדשה. ב־19 בספטמבר 1982 נפתח האצטדיון מחדש לאחר השיפוץ.

בסוף שנות ה-90 נערכה מודרניזציה חלקית עם התקנת מושבים אדומים וירוקים בצבעי מועדון "רובין". כדי לשמש כאחד מהאובייקטים של אוניברסיאדת הקיץ 2013 בקאזאן, בוצע שיפוץ ומודרניזציה חלקיים.

במחצית הראשונה של שנות העשרים של המאה העשרים שיחקה רובין כמה ממשחקי הבית של ליגת העל באצטדיון רובין. זהו האצטדיון הביתי של קבוצת הנוער שמשחקת באליפות הנוער וקבוצת הנוער המשתתפת בליגת הכדורגל לנוער. האצטדיון אירח מספר משחקים של הליגה הלאומית והליגה המקצוענית, בפרט, בשנת 2019, כשנפטכימיק אירחה כאן את משחקיה בשל שיפוץ האצטדיון שלה. בינואר 2020, ההתאחדות הרוסית עדכנה את האצטדיון לקטגוריה השלישית בשל מצבו הבלתי מספק של הדשא המלאכותי.<ref>[https://www.sovsport.ru/football/news/2:932670 РФС понизил категорию казанского стадиона «Рубин», «Нефтехимик» может переехать в Саранск]</ref>

על שטחו של אצטדיון רובין ישנם מספר מגרשים, שבאחד מהם נערכו משחקי הליגה השנייה (קבוצה ביתית – רובין-2) ואליפות הנוער.<ref>[https://www.kirov.kp.ru/daily/26273.7/3150174/ Куда податься футбольному туристу в Казани?]</ref>

כמו כן, אצטדיון רובין מארח את המשחקים באליפות הכדורגל של טטרסטן, שהיא הליגה הרביעית (החמישית בחשיבותה) במערך הליגות הרוסיות.<ref>[https://ffrt.ru/tournament17860/stadiums/stadium/1047 Стадион «Рубин» на сайте Федерации футбола Татарстана]</ref>

== קישורים חיצוניים ==

* [https://web.archive.org/web/20120301065630/http://rubin-kazan.ru/pages/club/stadium_rubin.html מידע על האצטדיון], באתר של רובין
* [http://rfpl.org/stadiums/stadiums_374.html האצטדיון], באתר מנהלת ליגת העל הרוסית

== הערות שוליים ==

קטגוריה:רובין קאזאן
קטגוריה:אצטדיוני כדורגל ברוסיה
טרגולינה

טרגולינה (שם מדעי: Tragulina) היא אינפרא-סדרה של מכפילי פרסה שבתת-סדרת מעלי הגירה. הקבוצה התפתחה מתחילת האאוקן וכיום נכחדו כל המשפחות הכלולות בה למעט האיילוניים, החיים ביערות אפריקה ודרום-מזרח אסיה. בעבר הם חיו גם לאורך אירואסיה ואף באמריקה הצפונית.

== מאפיינים ==
מיני האיילונים החיים הם מהקטנים שבמכפילי הפרסה ואינם עולים על 12 קילוגרם. חלק מהמינים הנכחדים כמו הפרוטוצרטיים היו גדולים יותר, דומים לאנטילופות במראם ובעלי קרניים מוזרות על חוטמם ומצחם, אשר עזרו לזכרים להילחם ביניהם. קרניים אלה דמו לקרני אייליים אך לא בטוח שנשרו ממצחם. למינים אלה הקרניים לא בולטות כמו אצל שאר מעלי הגירה, כך שלרוב הם נאבקים באמצעות הניבים המפותחים שלהם.

בני הקבוצה הם בעלי שלוש קיבות בניגוד לארבע אצל הפקוריים, והם מתקשים בעיכול צמחייה קשה. לעיתים הם אף יאכלו חסרי חוליות או אף חולייתנים קטנים.

==משפחות==
* איילוניים (Tragulidae)
* Gelocidae - נכחדה
* Leptomerycidae - נכחדה
* Prodremotheriidae - נכחדה
* Hypertragulidae - נכחדה
* Praetragulidae - נכחדה
* פרוטוצרטיים (Protoceratidae) - נכחדה
* Archaeomerycidae - נכחדה
* Lophiomerycidae - נכחדה

==קישורים חיצוניים==

קטגוריה:טקסונים שתוארו בידי ויליאם הנרי פלואר
קטגוריה:מעלי גירה
קטגוריה:בעלי חיים שתוארו ב-1883
Clique

Clique (בעברית: קליקה) הוא סינגל שהוקלט על ידי הראפרים האמריקאים קניה וסט, ביג שון וג'יי זי, מתוך אלבום האוסף Cruel Summer. השיר יצא לאור ב-6 בספטמבר 2012, על ידי חברות התקליטים GOOD Music ודאף ג'אם, כסינגל הרביעי מתוך האלבום.

== רקע וכתיבה ==
השיר נכתב על ידי קניה וסט, ביג שון, ג'יי זי, היט-בוי, ג'יימס פאונטלרויו אסקירדו והופק על ידי היט-בוי, החתום בחברת ההקלטות של וסט, GOOD Music.<ref name="huffpost.com"></ref> השיר כולל סימפול של קולותיו של זמר הפאנק האמריקאי ג'יימס בראון משנת 1974, "". בשיר יש אזכור לדוגמנית הישראלית בר רפאלי, לאחר שוסט הזכיר אותה גם בשירו, "Christian Dior Denim Flow", לצד אסתי גינזבורג ובן זוגה של רפאלי דאז, לאונרדו דיקפריו.

השיר הוצג בבכורה באתרו הרשמי של וסט ב-6 בספטמבר 2012. באותו היום, התקליטן האמריקאי פאנקמאסטר פלקס הציג את השיר פורמלית ברדיו בתחנת הרדיו Hot 97.<ref name="huffpost.com"/> יום לאחר מכן, יצא השיר להורדה דיגיטלית בחנות האייטונס. ב-14 בנובמבר 2012 יצא לאור רמיקס לשיר בשיתוף הראפר T.I.<ref name="huffpost.com"/>

ביג שון אמר בריאיון לתקליטן הבריטי טים וסטווד כי ראפרים רבים נוספים מהשורה הראשונה הקליטו בתים לשיר, שבסופו של דבר נגנזו מהשיר.<ref></ref>

== ביקורת ==
שני המגזינים Complex ו-NME דירגו את השיר במקום ה-15 מתוך 50 השירים הטובים ביותר משנת 2012.<ref></ref> השיר דורג גם ברשימת "Triple J Hottest 100" של 2012, במקום ה-96.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!ארצות הברית (RIAA)<ref></ref>
|פלטינה ×3
|3,000,000
|-
!בריטניה (BPI)<ref>https://www.bpi.co.uk/brit-certified/</ref>
|זהב
|400,000
|-
!דנמרק (IFPI Denmark)<ref></ref>
|זהב
|45,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
|7 בספטמבר 2012
|הורדה דיגיטלית
|GOOD Music • איילנד דאף ג'אם מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:שירי קניה וסט
קטגוריה:שירי ביג שון
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי היט-בוי
קטגוריה:שירים שנכתבו על ידי קניה וסט
קטגוריה:שירים שהופקו על ידי היט-בוי
קטגוריה:שירים שנכתבו על ידי ג'יימס פאונטלרוי
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת GOOD Music
יחסי חוף השנהב – יפן

יחסי חוף השנהב–יפן הם היחסים הדיפלומטיים הרשמיים שבין רפובליקת חוף השנהב לבין יפן.

== סקירה כללית ==
רפובליקת חוף השנהב ויפן מקיימות יחסים דיפלומטיים רשמיים. היחסים הדיפלומטיים שבין חוף השנהב לבין יפן כוננו ב-7 באוגוסט 1960, ביום הכרתה של יפן בעצמאותה של חוף השנהב.

== ביקורים רמי דרג ==
=== מחוף השנהב ליפן ===
* אלאסן ואטארה, נשיא חוף השנהב (2013, 2019)
* אמאדו גון קוליבאלי, ראש ממשלת חוף השנהב (2019)

=== מיפן לחוף השנהב ===
* שינזו אבה, ראש ממשלת יפן (2014)

== נציגויות דיפלומטיות ==
* חוף השנהב מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת בחוף השנהב בדרג השגרירות, באמצעות שגרירות רשמית שהיא מחזיקה באביג'אן, בירת המדינה (דה פקטו).

== קישורים חיצוניים ==

* [https://www.mofa.go.jp/region/africa/cote_d/data.html יחסי חוף השנהב–יפן], באתר משרד החוץ היפני

== הערות שוליים ==
Live at the Hard Rock Cafe

Live at the Hard Rock Cafe הוא אלבום ה-DVD השני של הזמרת מלאני סי אשר הופץ על ידי רד גירל רקורדס. האלבום מכיל הופעה של הזמרת במנצ'סטר אשר צולמה ב-2008 ובה הזמרת ביצעה שירים מארבעת אלבומיה הראשונים, רובם שירים בולטים אך כמה מהם שירים מועדפים.<ref></ref>

מופע זה היה מופע צדקה אשר כל הכנסותיו הלכו למטרות צדקה במסגרת אירוע ההתרמה השנתי של רשת בתי הקפה והמסעדות הארד-רוק קפה.

== רקע ==
המופע היה מופע אקוסטי שתועד על ידי 3 מצלמות בלבד. בנוסף האלבום גם כולל שני שירים שהוקלטו עבור אלבומה This Time, אך לא הופץ קודם לכן. ה-DVD היה זמין לקנייה דרך החנות המקוונת שלה בלבד ונכמר בהיקף של 1,750 עותקים.

כל ההכנסות של ה-DVD נתרמו לקרן על שם קארון קיטינג.

== רשימת שירים ==
# "Beautiful Intentions"
# "Love to You"
# "Carolyna"
# "Northern Star"
# "Never Be the Same Again"
# "Reason"
# "Immune"
# "Be the One"
# "Don't Let Me Go"
# "Why"
# "May Your Heart"
# "Next Best Superstar"
# "This Time"
# "Here It Comes Again"
# "I Turn to You"

==קישורים חיצוניים==

* [https://www.discogs.com/Melanie-C-Live-At-The-Hard-Rock-Cafe/master/872880 Live at the Hard Rock Cafe] באתר Discogs

== הערות שוליים ==

קטגוריה:אלבומי מלאני סי
קטגוריה:אלבומי וידאו באנגלית
יחסי טורקיה–צ'כיה

ראש [[ממשלת צ'כיה פטר נצ'אס במסיבת עיתונאים ביחד עם ראש ממשלת טורקיה רג'פ טאיפ ארדואן, 2013]]
יחסי טורקיה–צ'כיה הם יחסי החוץ בין טורקיה לצ'כיה.

== יחסי סחר ==
בשנת 2018 הסתכם הסחר הדו-צדדי בין טורקיה לצ'כיה ב-3.65 מיליארד דולר (יצוא טורקי: 1.001 מיליארד דולר; יבוא: 2.65 מיליארד דולר). היעד להיקף הסחר הדו-צדדי נקבע כ-5 מיליארד דולר. פריטי היצוא העיקריים של טורקיה לרפובליקה הצ'כית כוללים מכוניות, חלקים ואביזרים לרכב מנועי, תכשיטים ותכשיטים, ואילו פריטי היבוא העיקריים של טורקיה מצ'כיה כוללים כלי רכב, חלקים ואביזרים לרכב מנועי, צנטריפוגות, חיות משק.

הסכום הכולל של השקעות חוץ ישירות של טורקיה בצ'כיה הגיע ל-18 מיליון דולר בין 2002 ל-2018, ואילו השקעות החוץ הישירות של צ'כיה בטורקיה באותה תקופה היו 623 מיליון דולר. חברות צ'כיות מתעניינות בעיקר בתחום האנרגיה; לפיכך, ההשקעות הצ'כיות בטורקיה ממוקדות בעיקר בתחום זה. ישנן גם חברות צ'כיות בתחום התרופות. המושב האחרון של הוועדה הכלכלית המשותפת בין המדינות התקיים באנקרה באפריל 2015.

== תיירות ==
מעל 228 אלף תיירים צ'כים ביקרו בטורקיה בשנת 2018, עלייה של 181% בהשוואה לשנה הקודמת.

== נציגויות דיפלומטיות ==
* טורקיה מחזיקה בצ'כיה שגרירות בפראג ו-2 קונסוליות בברנו ואוסטרבה.
* צ'כיה מחזיקה בטורקיה שגרירות באנקרה ו-4 קונסוליות באנטליה, איסטנבול, איזמיר ומרסין.

== קישורים חיצוניים ==

* [http://www.mfa.gov.tr/commercial-and-economic-relations-between-turkey-and-czech-republic.en.mfa יחסי טורקיה–צ'כיה] באתר משרד החוץ הטורקי

== הערות שוליים ==
Home (אלבום)

Home (בעברית: בית) הוא אלבומה השישי של להקת הקאנטרי דיקסי צ'יקס, אשר יצא ב-27 באוגוסט 2002 על ידי מונמונט רקורדס וקולומביה רקורדס.

== רקע מוזיקלי ==
בניגוד לשני אלבומיה הקודמים אשר היו בסגנון הקאנטרי-פופ, אלבום זה היה מאופיין יותר במוזיקת בלוז-גרס אקוסטית.

== הצלחה ==
האלבום זכה לבאזז גדול בעיקר בגלל הביקורת שהטיחה סולנית הלהקה נטלי מיינס כלפי נשיא ארצות הברית באותה תקופה ג'ורג' ווקר בוש על התנהלותו בנוגע מלחמת עיראק, דבר אשר עורר סערה רבה בעולם. כך למשל השיר "Travelin' Soldier" הגיע למקום הראשון במצעד שירי הקאנטרי האמריקאי בדיוק בשבוע בו מיינס הביעה את תגובותיה של בוש. אך בשבוע שלאחר מכן תחנות רדיו רבות החלו בחרם על שיריהן של הלהקה מה שגרם לשיר לצנוח במצעד ובעקבות כך גם הסינגלים הבאים לא זכו להצלחה בתחנות הרדיו. אך למרות זאת האלבום זכה להצלחה רבה בארצות הברית ונכון להיום מכירות האלבום עומדות בהיקף של 6 מיליון עותקים במדינה. בנוסף הוא הגיע למקום הראשון במדינה ונשאר שם במשך 4 שבועות והגיע למקום הראשון במצעד אלבומי הקאנטרי, שם נשאר במשך 12 שבועות. בנוסף גם האלבום זכה להצלחה באוסטרליה שם הגיע למעמד של 3 פלטינות וכך גם בקנדה.

== פרסים ומועמדויות ==
האלבום זכה ב-5 פרסי גראמי ואף היה מועמד גם לפרס "אלבום השנה" (בפעם השנייה) ול-3 פרסים פרסים נוספים.

== רשימת רצועות ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי 2002
קטגוריה:אלבומי הצ'יקס
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומים זוכי פרס המוזיקה האמריקאית
קטגוריה:אלבומי פלטינה מרובעת ומעלה באוסטרליה
קטגוריה:אלבומי חברת קולומביה רקורדס
יחסי טנזניה–יפן

יחסי טנזניה–יפן הם היחסים הדיפלומטיים הרשמיים שבין הרפובליקה המאוחדת של טנזניה לבין יפן.

== סקירה כללית ==
הרפובליקה המאוחדת של טנזניה ויפן מקיימו יחסים דיפלומטיים רשמיים. היחסים הדיפלומטיים שבין טנזניה ליפן כוננו ב-9 בדצמבר 1961, יום הכרתה של יפן ברפובליקת טנגנייקה.

== ביקורים רמי דרג ==
=== מטנזניה ליפן ===
* בנג'מין מקפה, נשיא טנזניה (2010, 2018)
* מיזנגו פינדה, ראש ממשלת טנזניה (2010, 2015)
* ג'קאיה קיקווטה, נשיא טנזניה (2013)
* קאסים מג'ליווה, ראש ממשלת טנזניה (2019)

=== מיפן לטנזניה ===
* פומיהיטו, נסיך אקישינו ובת זוגו, קיקו, נסיכת אקישינו (2014)

== נציגויות דיפלומטיות ==
שגרירות טנזניה בטוקיו, יפן
* טנזניה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. טנזניה מיוצגת ביפן בדרג הקונסולרי באמצעות קונסוליה רשמית אחת בעיר אוסקה.
* יפן מיוצגת בטנזניה בדרג השגרירות, באמצעות שגרירות רשמית שהיא מחזיקה בדאר א-סלאם.

== קישורים חיצוניים ==

* [https://www.mofa.go.jp/region/africa/tanzania/data.html יחסי טנזניה–יפן], באתר משרד החוץ היפני

== הערות שוליים ==
B7

B7 הוא אלבום האולפן השביעי של הזמרת-יוצרת האמריקאית ברנדי נורווד. האלבום יצא לאור ב-31 ביולי 2020, על ידי חברת התקליטים העצמאית של נורווד Brand Nu ועל ידי חברת התקליטים אי-וואן אורבן. מתוך האלבום יצאו שני סינגלים. זהו אלבומה הראשון של נורווד מזה 8 שנים. הסינגל הראשון מהאלבום הוא השיר "Baby Mama" בהשתתפות צ'אנס הראפר.

האלבום עצמו מכיל את הסינגל שכלול באלבום הוא השיר "Love Again", אשר יצא כסינגל מתוך אלבומו של הזמר דניאל סיזר.

== מוזיקה ומילים ==
נורווד הייתה שותפה לכתיבת והפקת כל השירים באלבום מלבד שיר אחד. על כתיבת השירים באלבום עבדה נורווד עם כותבים כמו לה-שון דניאלס ודי ג'יי קמפר. דניאלס סיפר על חוויית הכתיבה עם נורווד: "כשכתבנו את השירים האלו לא עקבנו אחרי תבנית או מבנה, עקבנו אחרי תחושה. זה לבדו באמת נתן לנו את האפשרות לבטא את רגשותינו מבלי להיות מוגבלים לתקן בתעשייה". אך דניאלס נהרג בתאונת דרכים באמצע העבודות על האלבום מה שגרם לנורווד לשקוע בדיכאון קליני.

בהמשך, היא סיפרה כי הקלטות האלבום היוו לה תרפיה באותה התקופה ואף אמרה כי מוזיקה בכללי היא הדרך שלה להתמודד עם דברים וכי היא "לא יודעת מה הייתה עושה בלעדיה". בנוסף, נורווד סיפרה כי היא פחדה לסיים את העבודה על האלבום בלעדי דניאלס וכי היא תהתה האם דניאלס היה מרוצה ממנה. כמו כן, סיפרה כי המטרה שלה בכתיבת השירים באלבום הייתה "להפסיק להציב אגואים, להפסיק לעמוד בציפיות מסחריות ושהחוויות שלו לא יתפרשו לדברים שלא אנשים אחרים".

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
!מקור
|-
!עולם
|31 ביולי 2020
|הורדה דיגיטלית • הזרמת מוזיקה • תקליטור • תקליט
|ברנד נו • אי-וואן אורבן
|<ref></ref>
|}

==קישורים חיצוניים==

== הערות שוליים ==

קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומי חברת RCA רקורדס
יחסי יפן–מוזמביק

שגרירות מוזמביק בטוקיו
יחסי יפן–מוזמביק הם היחסים הדיפלומטיים שבין יפן לבין רפובליקת מוזמביק.

== סקירה כללית ==
יפן ורפובליקת מוזמביק מקיימות יחסים דיפלומטיים רשמיים. היחסים הדיפלומטיים שבין יפן לבין מוזמביק כוננו בינואר 1977.

== ביקורים רמי דרג ==
=== מיפן למוזמביק ===
* שינזו אבה, ראש ממשלת יפן (2014)

=== ממוזמביק ליפן ===
* סמורה מקל, נשיא מוזמביק ובת זוגו (1986)
* ז'ואקים שיסאנו, נשיא מוזמביק (1998, 2003)
* ארמנדו גבוזה, נשיא מוזמביק (2007, 2008, 2013)
* פיליפה ניוסי, נשיא מוזמביק (2017)

== נציגויות דיפלומטיות ==
* יפן מיוצגת במוזמביק בדרג השגרירות, באמצעות שגרירות רשמית שהיא מחזיקה במפוטו, בירת המדינה.
* מוזמביק מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

== קישורים חיצוניים ==

* [https://www.mofa.go.jp/region/africa/mozambique/data.html יחסי יפן–מוזמביק], באתר משרד החוץ היפני

== הערות שוליים ==
נמל התעופה הבין-לאומי אלכסנדריה - בורג' אל-ערב

נמל התעופה הבינלאומי בורג' אל ערב (בערבית: مطار برج العرب الدولي, באנגלית: Borg El Arab International Airport) הוא נמל התעופה הבינלאומי של העיר אלכסנדריה המשמש כבסיס לחברות התעופה איג'יפטאייר ואייר עראביה איג'יפט.

הנמל ממוקם 40 ק"מ דרומית מערבית לאלכסנדריה ומאז 2010 משמש כנמל התעופה היחיד של העיר - לאחר סגירת נמל התעופה א-נוזהה.

== מתקני הנמל ==
בנמל התעופה בניין טרמינל יחיד בנוסף לבניין מנהלה וכן שני מסלולי המראה/נחיתה.

== תקריות ואירועים ==
ב-29 במרץ 2016 נחטפה טיסה 181 של איג'יפטאייר שהמריאה מהנמל בדרכה לנמל התעופה בקהיר, המטוס נחת בנמל התעופה הבינלאומי בלרנקה ולאחר מספר שעות שוחררו כל הנוסעים ללא פגע.

==קישורים חיצוניים==

קטגוריה:מצרים: שדות תעופה
קטגוריה:אלכסנדריה: מבנים
נמל התעופה הבין-לאומי אלכסנדריה א-נוזהה

נמל התעופה הבין-לאומי אלכסנדריה א-נוזהה (בערבית: مطار النزهة, באנגלית: El Nouzha Airport או Alexandria International Airport) הוא נמל התעופה המשני של העיר אלכסנדריה והוא ממוקם 7 קילומטרים דרומית-מזרחית למרכז העיר.

הנמל שימש כנמל התעופה הבינלאומי של העיר עד שהתנועה ממנו הועברה לנמל התעופה בורג' אל ערב והוא צפוי להיסגר בקרוב.

== ראו גם ==
* נמל התעופה הבינלאומי בורג' אל ערב
* מצרים
* אלכסנדריה

== קישורים חיצוניים ==

קטגוריה:מצרים: שדות תעופה
קטגוריה:אלכסנדריה: מבנים
רוקה מספולי

רוקה מספולי (בספרדית: Roque Maspoli; 12 באוקטובר 1917 – 22 בפברואר 2004) היה כדורגלן ומאמן אורוגוואי, ששיחק בעמדת השוער. זכה עם נבחרת אורוגוואי במונדיאל 1950.

==ביוגרפיה==
מספולי נולד ב-12 באוקטובר 1917 במונטווידאו שבאורוגוואי. את הקריירה המקצועית שלו החל בנסיונל לאחר ששיחק שם גם בנוער וזכה עימה בשלוש אליפויות. ב-1939 עבר מספולי למועדון אחר במונטווידאו, ליברפול, ושיחק עימה בניצחון הכי גדול בהיסטוריה שלה נגד בז'ה ויסטה שקרה ב-24 בנובמבר 1940 כשהם הביסו אותם 0–9. שנה אחר כך הצטרף לפניארול בה שיחק במשך ה-15 שנים הבאות עד סוף הקריירה שלו, וזכה עימה ב-6 תוארי אליפות.

במדי נבחרת אורוגוואי שיחק מ-1945 עד 1955. בזמן זה היה שוערה באליפות דרום אמריקה של 1945 ובגביע העולם ב-1950 בו זכתה נבחרתו בטורניר. בנוסף לכך נבחר מספולי להיות לשוער המצטיין ונכלל בנבחרת המצטיינת. טורניר אחר כך ב-1954 היה לשוער הוותיק ביותר ונבחרתו הגיעה עד לחצי הגמר בו הפסידה להונגריה וסיימה במקום הרביעי.

כמאמן אימן את פניארול איתה זכה להצלחה כאשר זכה עימה ב-5 תוארי אליפות, גביע ליברטדורס אחד ב-1966 וגם בגביע הבין-יבשתי באותה שנה כשהם מנצחים 0–4 בסיכום שני משחקי הגמר את ריאל מדריד. לאחר מכן אימן מספולי קבוצות בספרד, פרו ואקוודור. בשנות ה-80 של המאה ה-20 היה מאמן נבחרת אורוגוואי לכמה שנים. ב-1997 חזר לאמן את הנבחרת בגיל 80 ובכך היה למאמן המבוגר ביותר לאמן נבחרת כדורגל בהיסטוריה.

מספולי אושפז עקב בעיות לב ב-10 בפברואר 2004 ו-12 ימים לאחר מכן נפטר בגיל 86 במונטווידאו. הוא נקבר בבית הקברות סמנטריו דל בוצ'ו שבעיר.

==תארים==
===כשחקן===
;נסיונל
*אליפות אורוגוואי (3): 1933, 1934, 1939
;פניארול
*אליפות אורוגוואי (6): 1944, 1945, 1949, 1951, 1953, 1954
;נבחרת אורוגוואי
*גביע העולם: 1950
*מקום רביעי בגביע העולם: 1954
;אישיים
*השוער המצטיין בגביע העולם: 1950
*הנבחרת המצטיינת בגביע העולם: 1950

===כמאמן===
;פניארול
*אליפות אורוגוואי (5): 1964, 1965, 1967, 1985, 1986
*הגביע הבין-יבשתי: 1966
*גביע ליברטדורס: 1966
;דפנסור לימה
*אליפות פרו: 1973
;ברצלונה ספורטינג קלוב
*אליפות אקוודור: 1987

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נסיונל
קטגוריה:כדורגלני ליברפול מונטווידאו
קטגוריה:כדורגלני פניארול
קטגוריה:כדורגלני מונדיאל 1950
קטגוריה:כדורגלני מונדיאל 1954
קטגוריה:מאמני פניארול
קטגוריה:מאמני אלצ'ה
קטגוריה:מאמני כדורגל אורוגוואים
קטגוריה:מאמני ספורטינג קריסטל
קטגוריה:מאמני נבחרת אורוגוואי בכדורגל
קטגוריה:מאמני ברצלונה ספורטינג קלוב
קטגוריה:מאמני קלוב אולימפיה
קטגוריה:ילידי 1917
קטגוריה:אורוגוואים שנפטרו ב-2004
SOR NB 18

SOR NB 18 הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית SOR Libchavy (שם רשמי: "SOR Libchavy spol. s r.o") אשר מיוצר משנת 2006 בצ'כיה.

אב טיפוס יוצר בשנת 2006, והייצור הסדרתי התחיל ב-2008.

==מאפיינים==
* דגם "SOR NB 18" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* מנועים אחוריים - בפוזיציה רוחבית - אנכית
* מספר מושבים: 80 - 64 מושבים, סך הכל 161 נוסעים כולל נוסעים בעמידה, גרסה נוספת: 44 מושבים, 107 נוסעים כולל נוסעים בעמידה
* 5 דלתות כניסה (פריסת דלת: 2-2-2-2-2)
* גובה רצפה מקרקע - 32 ס"מ, אוטובוס נמוך-רצפה
* מדגמי "SOR NB 18" יוצאו לפולין

===גרסאות===
* "SOR NB 18" - גרסה מנוע דיזל
* "SOR NBH 18" - גרסה היברידית, מיוצר משנת 2009 (אוטובוס היברידי - חשמלי ("Hybrid electric bus" )

== גלריה ==
<gallery mode="packed" heights="120">
קובץ:SOR NB 18 Bratislava n°4231.JPG | דגם "SOR NB 18"
קובץ:14-05-06-bratislava-RalfR-26.jpg | דגם "SOR NB 18"
קובץ:Brno, Autotec 2008, SOR NB 18 III.jpg | דגם "SOR NB 18", שנת 2008
קובץ:Skalka, SOR NBH 18.jpg | דגם "SOR NB 18"
קובץ:SOR NB 18 - Transexpo 2011 (3).jpg | דגם "SOR NB 18", שנת 2011 - מבט למושבי הנוסעים
קובץ:Praha, Břevnov, Vypich, SOR NB 18.JPG | דגם "SOR NB 18"
קובץ:Praha, Staré Město, Staroměstská, SOR NBH 18 II.jpg | דגם "SOR NBH 18" (גרסה היברידית)
קובץ:Skalka, SOR NBH 18.jpg | דגם "SOR NBH 18" (גרסה היברידית)
קובץ:Skalka, hybridní autobus.jpg | דגם "SOR NBH 18" (גרסה היברידית)
</gallery>

==ראו גם==
* SOR B 7,5
* SOR B 9,5
* SOR BN 9,5
* SOR NC 18
* SOR NS 18
* קרוזה B 741
* קרוזה ŠM 11

== קישורים חיצוניים ==

* 
* 
* [https://www.sor.cz/ אתר היצרן SOR]

== הערות שוליים ==

קטגוריה:דגמי אוטובוסים
קטגוריה:אוטובוסים מפרקיים
קטגוריה:כלי רכב שהושקו ב-2006
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב היברידיים
קטגוריה:כלי רכב מנוע אחורי
מילו מנרה

מילו מנרה (באיטלקית: Milo Manara; נולד ב-12 בספטמבר 1945) הוא מאייר קומיקס איטלקי.

==ביוגרפיה==

מאוריליו מנרה נולד בעיירה בדרום טירול. הוא למד ציור ואדריכלות ואייר את הקומיקס הראשון בשנת 1969. במהלך שנות ה-70 של המאה ה-20 הוא עבד במספר ירחוני קומיקס באיטליה ובבלגיה.

בשנת 1983 הוא יצר "קליק" שהיא סדרת רומנים גרפיים ארוטיים. בשנת 1989 מילו מנרה יצר סדרה נוספת עם אותו דמות ובהמשך עוד שתי סדרות.

מילו מנרה המשיך לעבוד בתחום הקומיקס ועל עבודותיו זכה במספר פרסים לרבות פרס אייזנר בשנת 2004.

בשנת 2003 הוא עיצב עטיפה לאלבום "The Vertigo of Bliss". יצירה זו שלו זכתה להצלחה.

בשנת 2006 מילו מנרה ייצר דמויות של סדרת קומיקס שמשודרת בארצות אמריקה הלטינית. בשנת 2009 הוא התחיל לעבוד עבור מארוול קומיקס.

== קישורים חיצוניים ==

* 

== הערות שוליים ==

קטגוריה:קומיקסאים איטלקים
קטגוריה:ציירים איטלקים במאה ה-20
קטגוריה:ציירים איטלקים במאה ה-21
קטגוריה:איטלקים שנולדו ב-1945
Pioneer

Pioneer (בעברית: חלוץ) הוא שיר שבוצע על ידי הזמר ההונגרי פרדי. עם השיר ייצג פרדי את הונגריה באירוויזיון 2016. השיר נכתב על ידי בורבאלה צארנאיי, והופק על ידי זי סבו. השיר יצא להורדה דיגיטלית ב-30 בדצמבר 2015 באמצעות Misztral Music.<ref></ref>

פרדי הוכרז כאחד מ-30 האמנים המתחרים ב-A Dal 2016 ב-15 בדצמבר 2015.<ref></ref> בפברואר 2016 ניצח בתחרות ובכך זכה לייצג את הונגריה בתחרות עם השיר Pioneer.

בתחרות עצמה, אשר נערכה בסטוקהולם, שוודיה, ביצע פרדי את השיר בחצי הגמר הראשון שנערך ב-10 במאי, הוא סיים איתו במקום הרביעי מתוך שמונה עשרה מדינות עם 197 נקודות. בגמר, שנערך ב-14 במאי, ביצע פרדי את שיר מספר 5 בסדר השירים, סיים במקום ה-19 מתוך עשרים ושש מדינות עם 108 נקודות, 52 מהצבעות השופטים, ו-56 מהצבעות הקהל.<ref></ref>

==ראו גם==
*הונגריה באירוויזיון
*אירוויזיון 2016

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2015
קטגוריה:שירים באנגלית
קטגוריה:שירי אירוויזיון 2016
קטגוריה:שירי הונגריה באירוויזיון
קטגוריה:סינגלים שהגיעו למקום הראשון בהונגריה
רומאנד

רומאנד (בהונגרית: Románd) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברומאנד מספר התושבים נמצא בירידה. כך, בשנת 1990 חיו בכפר 351 תושבים, ובשנת 2019 רק 295 תושבים.

ברומאנד חי יהודי אחד בשנת 1930.

==קישורים חיצוניים==

* 

==הערות שוליים==

קטגוריה:הונגריה: כפרים
פנונהלמה

פנונהלמה (בהונגרית: Pannonhalma) היא עיר במחוז גיור-מושון-שופרון, שבצפון-מערב הונגריה. המקום הוכרז כעיר בשנת 1965 ועד אז היה כפר שנקרא גיורסנטמארטון (Győrszentmárton) נכתב גם ג'ו'ר-סאנט-מארטון.

==יהודי גיורסנטמארטון (פנונהלמה)==
היהודים הראשונים השתקעו במקום באמצע המאה ה-19. הם עסקו בעיקר במסחר, במלאכה ובחקלאות. הקהילה הוקמה רשמית בשנת 1850 והצטרפה לזרם הנאולוגי. במקום היו חברה קדישא ובית כנסת שנחנך בשנת 1882.

בשנת 1944 לאחר כניסת הגרמנים להונגריה, לא הוקם גטו בכפר, וראשי הכנסייה המקומית במקום אף ניסו להקל על היהודים במידת האפשר, אך באמצע מאי הועברו כל היהודים לגטו בעיר גיור בידי חיילים הונגרים, לאחר שרכושם הוחרם וחולק בין תושבי הכפר הנוצריים. מגיור גורשו כל תושבי הכפר לאושוויץ.

אחרי השואה חזרו לכפר יהודים אחדים שעזבו תוך זמן קצר בגלל עוינות התושבים. בשנת 1946 לא נותר אף יהודי בכפר, בניין בית הכנסת נהרס ובית העלמין נחרש ומצבותיו נותצו.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|124
|2,986
|-
|1910
|152
|
|-
|1920
|102
|
|-
|1930
|94
|
|-
|1941
|65
|3,125
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA244#v=onepage&q&f=false ג'ו'ר-סאנט-מארטון] בפנקס הקהילות הונגריה, עמוד 244-245
*ג'ו'ר-סאנט-מארטון (מארטינסברג), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 103. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אררט פארק הייאט מוסקבה

אררט פארק הייאט מוסקבה (באנגלית: Ararat Park Hyatt Moscow) הוא בית מלון חמישה כוכבים, הנמצא בנפת משצ'אנקה במוסקבה.

המלון ממוקם בסמוך לכיכר האדומה במרכז ההיסטורי של מוסקבה, כמה צעדים מהקרמלין, תיאטרון בולשוי, הדומה הממלכתית, מרכז העסקים של מוסקבה ומרכזי הקניות צום ו-גום. במלון 208 חדרים, כולל 29 סוויטות.

המלון ידוע במסעדות וברים יוקרתיים. ביניהם, בית הקפה Ararat המתמחה במטבח ארמני, מסעדת פארק, מסעדת יפני Enoki ובר Conservatory, בזכות הנוף הפנורמי של מרכז מוסקבה והעיצוב המודרני, נכנס לרשימת הברים היפים בעולם על פי המגזין Architectural Digest.

==קישורים חיצוניים==

* 

* [https://en.conservatorybar.com/ אתר רשמי של בר Conservatory] 

קטגוריה:מוסקבה: בתי מלון
קרוזה B 741

קרוזה B 741 (בצ'כית : Karosa B 741) הוא אוטובוס מפרקי (אוטובוס ארוך) בשירות עירוני ובינעירוני, מתוצרת יצרנית כלי הרכב הצ'כית Karosa אשר יוצר בין השנים 1997–1991 בצ'כיה.

=="קרוזה B 741"==
* דגם "קרוזה B 741" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* יוצרו 620 יחידות
* סוג שלדה - חצי תומך עצמי עם מסגרת
* דגם "קרוזה B 741" מוגדר "אוטובוס רצפה גבוהה" ("High-floor" ) - גובה רצפה מקרקע 89 סנטימטר
* מנוע אחורי - 11,946 סמ"ק
* מספר מושבים : 42 מושבים, 108 נוסעים בעמידה, סך הכל 150 נוסעים + נהג
* 4 דלתות כניסה
===דגמים===
* "Karosa B 741.1908"
* "Karosa B 741.1910"
* "Karosa B 741.1916"
* "Karosa B 741.1918"
* "Karosa B 741.1920"
* "Karosa B 741.1922"
* "Karosa B 741.1924"
* "Karosa B 741.1926"

== גלריה ==
<gallery mode="packed" heights="120">
קובץ:VILLINUS VVT BENDI BUS LITHUANIA SEP 2013 (10043479085).jpg | דגם "קרוזה B 741"
קובץ:Bratislava, Vinohrady, autobus Karosa B 741.jpg | דגם "קרוזה B 741" (צולם בברטיסלאבה, סלובקיה)
קובץ:Karosa b741 ta.jpg | דגם "קרוזה B 741"
קובץ:Kloubová Karosa v Praze.jpg | דגם "קרוזה B 741"
קובץ:Exkurze ve vozovně slatina (46).jpg | דגם "קרוזה B 741" - מבט למושבי הנוסעים
קובץ:Karosa společnosti Tourbus.jpg | דגם "קרוזה B 741"
קובץ:Praha, DOD 2006 Hostivař, zrušený zadní článek.JPG | דגם "קרוזה B 741" - מבט למנוע האחורי
קובץ: Praha, Smíchovské nádraží, Karosa B 741.jpg| דגם "קרוזה B 741"
</gallery>

==ראו גם==
* קרוזה ŠM 11
* SOR NB 18
* קרוזה C 935
* קרוזה B 941
* קרוזה B 961

== קישורים חיצוניים ==
* 
* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1991
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב מנוע אחורי
קטגוריה:אוטובוסים מפרקיים
הוועדה המיוחדת לפרשת היעלמותם של ילדי תימן, מזרח והבלקן

הוועדה המיוחדת לפרשת היעלמותם של ילדי תימן, המזרח והבלקן היא ועדה מיוחדת שהוקמה בכנסת העשרים על מנת לפקח על החלטות הממשלה הקשורות לפרשת ילדי תימן. הוועדה הוקמה ב-7 בפברואר 2017 ופעילותה הסתיימה עם סוף כהונתה של הכנסת העשרים.

בוועדה התארחו בין היתר אילה מוזס, מנהלת אגף מורשת במשרד התרבות והספורט, ירון ניב, סגן מנהל מרכז רפואי רבין, המשנה למנכ"ל משרד הבריאות, איתמר גרוטו, מנהלת השירות למען הילד, אורנה הירשפלד וכן אורן וינברג, מנכ"ל הספרייה הלאומית.

== פעילות הוועדה ==
במסגרת פעילותה של הוועדה ולפניה גם בשדולה שהייתה בכנסת ועסקה בחקר הפרשה הוקמו גופים שמטרתם הייתה לחקור את הפרשה ונוסחו מתווים להסברת הפרשה. הפעולות וההחלטות הבולטות אותן עשתה הוועדה היו הקמת מאגר דנ"א שהיה בנוי ממשפחות וילדים מאומצים שלטענת בני המשפחה ילדם קשורים לפרשה, המאגר הוקם במסגרת שיתוף פעולה עם חברת MyHeritage, החברה ביצעה כ-1000 בדיקות DNA לבני המשפחות.

בנוסף לכך בוועדה התארחו אישים שונים בנסיבות שונות, לדוגמה בעת ישיבה הדנה בשילוב הפרשה בעזרת פעילויות הסברה בתוכנית הלימודים בשיעורי היסטוריה בבתי הספר ובאוניברסיטאות, בישיבה זו התארחו אילה מוזס, מנהלת אגף מורשת במשרד התרבות והספורט וכן נציגת הצבא ליאת כרמי מחיל החינוך<ref></ref>. בישיבה אחרת אשר דנה בהמלצות הוועדה של משרד הבריאות בנושא גזענות, אפליה ואף מה שהגדירו גורמים במשרד הבריאות כ"הדרה במערכת הבריאות", בישיבה זו התארחו יו"ר פורום הפסיכולוגים והעובדים בבריאות הנפש, חנה שטרום כהן והמשנה למנכ"ל משרד הבריאות, איתמר גרוטו<ref></ref>, היה בוועדה גם דיון שמטרתו הייתה לעודד הכרת אקדמית בפרשה ולקדם תגמול מחקרים שיעסקו בפרשה, בין המשתתפים שהיו בדיון היו ההיסטוריונים צבי צמרת ואבי פיקאר ומשה אהרוני, ממונה בכיר תחום מלגות הצטיינות בהמועצה להשכלה גבוהה<ref></ref>.

== תחומי עיסוק הוועדה ==
# פיקוח פרלמנטרי על פעילות הממשלה שתגיע לחקר האמת בפרשה.
# ריכוז התלונות של המשפחות הרואות עצמן קשורות לפרשת חטיפת ילדי תימן.
# איתורם של קברים בהתאם לאמור בפרוטוקולים של ועדת החקירה הממלכתית בעניין פרשת היעלמותם של ילדים מבין עולי מדינת תימן בשנים 1948–1954, ובוועדות בדיקה נוספות בעניין הפרשה.
# פיקוח על החלטות ממשלה הנוגעות לחקר הפרשה או לפרשה עצמה.
# לדון על מסמכים המצויים בארכיון המדינה בנושא הפרשה.
# לדון על מאגר DNA שעניינו הוא למצוא התאמה בין קרובי משפחה בקשר לפרשה.

== יושבי ראש הוועדה ==
{| class="wikitable"
!שם
!תמונה
!סיעה
!כנסות
|-
| נורית קורן || הליכוד || הכנסת העשרים
|}

== ראו גם ==
* עוזי משולם
* הדור הגנוב
* פרשת ילדי ראוניון

== קישורים חיצוניים ==
* 
* 
* 
* 

== הערות שוליים ==

קטגוריה:ועדות הכנסת
קטגוריה:הכנסת העשרים
קטגוריה:פרשת ילדי תימן
טים פול

טימות'י דניאל פול (באנגלית: Timothy Daniel Pool, נולד ב-9 במרץ 1986) הוא עיתונאי, יוטיובר פופולרי, ופרשן פוליטי אמריקאי.

== ראשית חייו ==
פול גדל עם שלושה אחים בעיר שיקגו במשפחה ממעמד הביניים. פול נשר מבית הספר בגיל 14.<ref></ref>

== קריירה ==
פול זכה לתשומת לב נרחבת במהלך מחאת כיבוש וול סטריט בשנת 2011.<ref name="poty"></ref><ref name="rcr"></ref> במהלך אותה התקופה הוא סיקר את האירועים מהשטח בשידור חי, וסיפק פרספקטיבה לא מסוננת של פעילות תנועת המחאה. בעקבות כך פול זכה לראשונה לפרסום רב כעיתונאי רשת הממנף את הטכנולוגיה על מנת לספק סיקור חדשות חלופי.

בשנים הבאות פול המשיך לסקר הפגנות שונות, אירועים פוליטיים ותנועות חברתיות בארצות הברית. בין היתר הוא סיפק סיקור מהעיר פרגוסון שבמדינת מיזורי במהלך ההפגנות שבאו בעקבות הריגתו של מייקל בראון, את ההפגנות ההמוניות באוקראינה שהובילו לקריסת ממשלת ינוקוביץ' וכמו גם מחאות בתאילנד, טורקיה ומצרים.

סגנון הדיווח של פול כולל לעיתים קרובות שימוש בפלטפורמות מדיה חברתית המאפשרים לו לתקשר עם הקהל שלו בזמן אמת. גישה זו תרמה לכך שלאורך השנים הוא צבר קהל עוקבים גדול במיוחד בפלטפורמות כמו יוטיוב וטוויטר.

בשנת 2014 פול ייסד את חברת המדיה טימקאסט אשר מפיקה מגוון תוכניות ופודקאסטים בנושאי חדשות, פוליטיקה ותרבות.

נכון ליולי 2020 לפול היו לפחות שלושה ערוצי יוטיוב עם מעל חצי מיליון מנויים בכל אחד מהם, וכמיליארד צפיות בסך הכל.

== השקפותיו ==
בשנת 2023 הניו יורק טיימס תיאר את הפודקאסט של פול כ"ימני קיצוני", ואת פול עצמו כ"ימני" ו"פרובוקטור".<ref name="nyt"></ref> בנובמבר 2022 NBC News התייחסו לפול כ"משפיען ימני".<ref name=":9"></ref>

ב-24 באוגוסט 2020 פול הכריז על תמיכתו בדונלד טראמפ בבחירות לנשיאות ארצות הברית ב-2020.<ref name="Independent-Aug20-rittenhouse"></ref><ref name="TDB-cat"></ref>

במאמר של Vice מיולי 2019 פול תואר כ"איש תקשורת ימני", בעוד שבמאמר אחר של Vice מאותו החודש פול תואר כ"שמאלני" ו"פרוגרסיבי".<ref name=":4"></ref><ref name=":5"></ref> בשנת 2019, פול תיאר את עצמו כדוגל בליברליזם חברתי ולכן תמך באותה העת בברני סנדרס.<ref name=":6" /> לפי מאמר של פוליטיקו מ-2019 "הדעות של פול בנושאים הכוללים הטיה במדיה החברתית והגירה מתיישרים לרוב עם השמרנים".<ref name=":6"></ref>

== קישורים חיצוניים ==

* 

== הערות שוליים ==

קטגוריה:ניו ג'רזי: אישים
קטגוריה:יוטיוברים אמריקאים
קטגוריה:פרשנים פוליטיים אמריקאים
קטגוריה:עיתונאים אמריקאים
קטגוריה:מגישי פודקאסטים אמריקאים
קטגוריה:אמריקאים שנולדו ב-1986
יחסי טורקיה–סלובקיה

יחסי טורקיה–סלובקיה הם יחסי החוץ בין טורקיה לסלובקיה.

== סקירה כללית ==
טורקיה הייתה אחת המדינות הראשונות שהכירו ברפובליקה הסלובקית העצמאית, בעקבות התפרקותה של צ'כוסלובקיה בשנת 1993. היחסים הבילטראליים בין טורקיה לרפובליקה הסלובקית נקיים ממחלוקות פוליטיות ומקיימים מסלול ידידותי. נאט"ו והאיחוד האירופי, שסלובקיה חברה בו מאז 2004, הם שני הארגונים העיקריים שבהם טורקיה והרפובליקה הסלובקית משתפות פעולה הדוק. ביקורים הדדיים רמי דרג גם נותנים תנופה ליחסים הדו-צדדיים. כ-560 אזרחים טורקים מתגוררים בסלובקיה.

שר החוץ של סלובקיה, מירוסלב לייצ'אק, ביקר פעמיים בטורקיה בשנת 2018, באוגוסט ובנובמבר, ואילו שר החוץ הטורקי מבלוט צ'בושולו ביקר בסלובקיה כדי להשתתף בוועידה הרביעית של שרי החוץ של קבוצת וישגראד בברטיסלבה ב-30 באפריל 2019.

== יחסי סחר ==
היקף הסחר הדו-צדדי בין טורקיה לסלובקיה עמד על 1.29 מיליארד דולר בשנת 2018 (יצוא טורקי: 532 מיליון דולר; יבוא: 767 מיליון דולר). פריטי הייצוא העיקריים של טורקיה לסלובקיה הם מכוניות, מוצרי טקסטיל, לוחות נחושת ואלומיניום, ואילו פריטי הייבוא העיקריים שלה מסלובקיה הם מכוניות, צמיגים פנאומטיים חדשים, חלקים ואביזרים לרכב מנועי ומשאבות אוויר או ואקום. המושב האחרון של הוועדה הכלכלית המשותפת בין המדינות התקיים באנקרה בנובמבר 2012.

== תיירות ==
בשנת 2018, יותר מ-157 אלף תיירים סלובקים ביקרו בטורקיה, עם עלייה של 62% לעומת השנה הקודמת.

== נציגויות דיפלומטיות ==
* טורקיה מחזיקה בסלובקיה שגרירות בברטיסלבה ו-2 קונסוליות בבאנסקה ביסטריצה וקושיצה.
* סלובקיה מחזיקה בטורקיה שגרירות באנקרה ו-7 קונסוליות באנטליה, בורסה, אדירנה, איסטנבול, איזמיר, מרסין וטרבזון.

== קישורים חיצוניים ==
* [http://www.mfa.gov.tr/relations-between-turkey-and-slovakia.en.mfa יחסי טורקיה–סלובקיה], באתר משרד החוץ הטורקי

== הערות שוליים ==
קרוזה C 935

קרוזה B 741 (בצ'כית : Karosa C 935) הוא אוטובוס עירוני מתוצרת יצרנית כלי הרכב הצ'כית Karosa אשר יוצר בין השנים 2001–1996 בצ'כיה

=="קרוזה C 935"==
* דגם "קרוזה C 935" משתייך לסדרה "קרוזה 900" ("Karosa 900 series" ) שיוצרה בין השנים 2004–1997
* מנוע דיזל תוצרת יצרנית הרכב הצרפתית רנו
* סוג שלדה - חצי תומך עצמי עם מסגרת
* 45 מושבים + 16 נוסעים בעמידה, סך הכל 61 נוסעים + נהג
* 2 דלתות כניסה
* דגם ""קרוזה C 935" מוגדר "אוטובוס רצפה גבוהה" ("High-floor" )

===דגמים===
* "C 935.1034" - יוצר בין השנים 1999 - 1996
* "C 935.1036" - יוצר בין השנים 1999 - 1996
* "C 935E.1036" - יוצר בין השנים 2001 - 1999
* "C 935E.1039" - יוצר בין השנים 2001 - 1999

== גלריה ==
<gallery mode="packed" heights="120">
קובץ:Olomouc, Legionářská, autobus Konečný v parku.jpg | "קרוזה C 935"
קובץ:Jablonec nad Nisou, autobusové nádraží, busy Karosa a SOR.jpg | "קרוזה C 935"
קובץ:JilemniceAN KarosaC935-KAD.jpg | "קרוזה C 935"
קובץ:Roztyly, autobus Karosa C 935 Comett Plus, zezadu.jpg | "קרוזה C 935"
קובץ:Pardubice, Palackého třída, autobus BUS Vysočina.jpg | "קרוזה C 935"
קובץ:Sokolov, Terminál, autobus (02).jpg | "קרוזה C 935"
</gallery>

==ראו גם==
* קרוזה B 741
* קרוזה LC 956 
* קרוזה מספר 80

== קישורים חיצוניים ==

* 
* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1996
קטגוריה:כלי רכב המיוצרים בצ'כיה
יחסי אנדורה–טורקיה

יחסי אנדורה–טורקיה הם יחסי החוץ בין אנדורה לטורקיה.

== סקירה כללית ==
יחסים דיפלומטיים בין טורקיה לאנדורה כוננו ב-8 באוקטובר 1998, ושגרירות טורקיה במדריד הוסמכה לאנדורה על ידי החלטת מועצת השרים מיום 13 באפריל 1999. לאנדורה אין שגרירות מוסמכת לטורקיה.

היקף הסחר הבילטרלי הוא סביב 478.000 דולר. בשנת 2010 יבוא אנדורה מטורקיה הסתכם ב-476,000 דולר ואילו היצוא הסתכם ב-1,400 דולר.

== קישורים חיצוניים ==
* [http://www.mfa.gov.tr/relations-between-turkey-and-andorra.en.mfa יחסי אנדורה–טורקיה] באתר משרד החוץ הטורקי

== הערות שוליים ==
פביאן ניצ'זה

פביאן ניצ'זה (בספרדית: Fabian Nicieza; נולד ב-31 בדצמבר 1961 בבואנוס איירס) הוא מאייר קומיקס אמריקאי.

== ביוגרפיה ==
פביאן ניצ'זה נולד בבואנוס איירס. כאשר הוא היה בן ארבע, המשפחה עברה לארצות הברית. הוא גדל בניו ג'רזי.

בשנת 1983 הוא סיים אוניברסיטת ראטגרס עם תואר בפרסום ויחסי ציבור.

עד לשנת 1985 פביאן ניצ'זה עבד בחברת הוצאת לאור.

בשנת 1985 הוא הצטרף לצוות של מארוול קומיקס. הוא עבד בחברה זו מספר שנים והשתתף ביצירות רבות. בשנת 1996 הוא עבר ל-DC קומיקס והעבודה הראשונה שלו בחברה החדשה הייתה ליגת הצדק.

החל משנת 2000 פביאן ניצ'זה עובד כעצמאי. בשנת 2007 הוא היה בין יצרי קומיקס ה-99.

==עבודות עיקריות==
* הלוחמים החדשים
* ת'נדרבולטס
* אקס-מן
* אקס פורס
* דדפול
* רובין האדום

== קישורים חיצוניים ==

* [https://www.comics.org/credit/name/Fabian%20Nicieza/sort/chrono/ רשימת עבודות]
* [https://web.archive.org/web/20160303235907/http://www.popimage.com/industrial/062000nicezaint.html ביוגרפיה]

קטגוריה:קומיקסאים אמריקאים
קטגוריה:ציירים אמריקאים
קטגוריה:מהגרים מארגנטינה לארצות הברית
קטגוריה:בוגרי אוניברסיטת ראטגרס
קטגוריה:קומיקסאים ארגנטינאים
קטגוריה:אמריקאים שנולדו ב-1961
יחסי בלארוס–טורקיה

יחסי בלארוס–טורקיה הם יחסי החוץ בין בלארוס לטורקיה.

== סקירה כללית ==
טורקיה הייתה המדינה הראשונה שהכירה בעצמאות בלארוס. יחסים דיפלומטיים כוננו ב-25 במרץ 1992. היחסים עם בלארוס מבוססים על דיאלוג קונסטרוקטיבי ונמשכים במסלול חיובי. לאחרונה חלה עלייה במגעים הדו-צדדיים ובביקורים רמי דרג בין שתי המדינות.

9 מסמכים נחתמו במהלך ביקורו של נשיא טורקיה רג'פ טאיפ ארדואן במינסק ב-11 בנובמבר 2016. המסגד של מינסק, שבנייתו החלה בשנת 2003, והופעל על ידי טורקיה, נפתח רשמית במהלך הביקור. ביקורו של הנשיא ארדואן בבלארוס היה הביקור הראשון של נשיא מטורקיה בבלארוס. ביקורו הרשמי של הנשיא אלכסנדר לוקשנקו באנקרה ב-16 באפריל 2019 היה הביקור הראשון מזה 23 שנה מבלארוס לטורקיה ברמה זו. 6 מסמכים נחתמו במהלך הביקור. בתאריכים 27–28 באוגוסט 2019 ביקר השר צ'אבושולו במינסק.

== יחסי סחר ==
היקף הסחר בין טורקיה לבלארוס בשנת 2019 הסתכם ב-691 מיליון דולר (531 מיליון דולר של יצוא טורקי, 160 מיליון דולר של יבוא מבלארוס). סכום ההשקעות של 50 חברות טורקיות הפועלות בבלארוס עומד על 1.5 מיליארד דולר. חברות הבנייה הטורקיות קיבלו 46 פרויקטים בשווי 918 מיליון דולר מאז 1991, אז החלו לעבוד במדינה.

== נציגויות דיפלומטיות ==
* בלארוס מחזיקה בטורקיה שגרירות באנקרה ו-6 קונסוליות באדנה, אלניה, אנטליה, בורסה, איסטנבול ואיזמיר.
* טורקיה מחזיקה בבלארוס שגרירות במינסק.

== קישורים חיצוניים ==
* [http://www.mfa.gov.tr/relations-between-turkey-and-belarus.en.mfa יחסי בלארוס–טורקיה] באתר משרד החוץ הטורקי

== הערות שוליים ==